Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1266/10/3306	Považská Bystrica, 3.10.2012
EEČ : 2-26-120-2012

U Z N E S E N I E

Trestná vec:	obvinený XXXXX a spol. 
Prečin:	spolupáchateľstvo pokračovacieho prečinu krádeže podľa § 20, § 212 ods. 2 písm. a/ , čiastočne dokonaného a čiastočne v štádiu pokusu podľa § 14 ods. 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátor Okresnej prokuratúry Považská Bystrica
Podľa § 215 odsek 2 písmeno b Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/ 
po predchádzajúcej vzájomnej dohode v čase medzi 08.00 hodinou až 09.00 hodinou dňa 1.12.2010 prišli do Púchova, kde zaparkovali vozidlo značky Škoda Felícia bielej farby s evidenčným číslom Českej republiky XXXXX pri bytovom dome číslo XXXXX na ulici XXXXX, následne XXXXX s XXXXX vošli do vchodu číslo XXXXX, kde s úmyslom odcudziť cudzie veci vytipovali byty, v ktorých sa nenachádzali domáce osoby a následne zišli ku vchodu, kde ostali dávať pozor a o vytipovaných bytoch informovali XXXXX a XXXXX, ktorí prišli k bytu číslo XXXXX na šiestom poschodí, kde pred bytom si obaja nasadili chirurgické rukavice, XXXXX skrutkovačom demontoval krytku zámku a následne vidlicovým kľúčom rozlomil vložku FAB, obaja vnikli do bytu, z ktorého však nič neodcudzili, iba poškodili dva nábytkové zámky obývacej steny v miestnosti obývačky, čím XXXXX, narodenej XXXXX, trvale bytom XXXXX, XXXXX spôsobili poškodením troch kusov zámkov škodu vo výške 16,73 Eur,

2/ 	

následne XXXXX a XXXXX zišli na štvrté poschodie k vytipovanému bytu číslo XXXXX, v tom istom bytovom dome, kde rovnakým spôsobom XXXXX rozlomil cylindrickú vložku FAB, po otvorení dverí obaja vošli do bytu, ktorý celý prehľadali a následne z kuchyne odcudzili videokameru značky Samsung s nabíjačkou, čiernostriebornej farby mini DV, digitálny fotoaparát značky XXXXX C350 striebornej farby 3,2 megapixlový s čiernym puzdrom, nabíjačku na mobilný telefón značky Nokia typ 7370, nabíjačku na mobilný telefón značky Samsung nezisteného typu, mobilný telefón značky Motorola BD50 čiernej farby s nabíjačkou, nabíjačku na mobilný telefón značky Sony XXXXX, 20V trafo na Notebook značky Fujitsu Siemens 3515, rádio nezistenej značky červenobielej farby, MP3 prehrávač značky InnoAX so slúchadlami striebornej farby, adaptér do auta na mobilný telefón značky Nokia 3310, dvoje slúchadlá k mobilnému telefónu čiernej farby, slúchadlá k prehrávaču bielostriebornej farby, slúchadlá handsfree k mobilnému telefónu Nokia čiernej farby, 9 ks alkalických batérií značky arcas 1,5 V AA, kotúčik izolačnej pásky čiernej farby, pánsku obrúčku zo žltého kovu, dva kusy kľúčov striebornej farby od hracej skrinky, dámsku zlatú retiazku s dvoma zlatými príveskami tvaru macka a srdiečka, detský zlatý náramok tvorený kombináciou podlhovastých a oválnych očiek so vzorom, sponu v tvare kvetu zo žltého kovu, plastovú krabičku, v ktorej boli strieborný náramok plochý točený do špirály, strieborný prívesok tvaru vypuklého srdca, strieborný prívesok plochý tvaru srdca so znamením škorpióna, strieborný prívesok plochý tvaru polosrdca, strieborný prívesok v tvare krížika v strede s bielym kameňom, náhradné články na dámske náramkové hodinky a zo spálne klávesové nástroje keybord značky Yamaha IPT 420, čím spôsobili XXXXX, narodenej XXXXX, trvale bytom XXXXX, XXXXX škodu odcudzením vecí v celkovej výške 660,58 Eur a  poškodením veci škodu 11,62 Eur,

lebo o skutku obvinených bolo už právoplatne rozhodnuté iným cudzozemským orgánom príslušným na konanie o trestnom čine a toto rozhodnutie možno považovať za dostačujúce
Odôvodnenie:
Poverený príslušník OR PZ, Úradu justičnej a kriminálnej polície, odboru skráteného vyšetrovania XXXXX uznesením č. XXXXX zo dňa 01.12.2010  podľa § 199 ods. 1 Tr. por. začal trestné stíhanie vo veci pokračovacieho prečinu krádeže podľa § 212 ods. 2 písm. a/ Tr. zák. čiastočne dokonaného a čiastočne v štádiu pokusu podľa § 14 ods. 1 Tr. zák. a prečinu porušovania domovej slobody podľa § 194 ods. 1 Tr. zák. v podstate na tom skutkovom základe ako je uvedené vo výrokovej časti tohto uznesenia. 

	Uznesením č. XXXXX zo dňa 02.12.2010 poverený príslušník PZ na vyššie uvedenom skutkovom základe vzniesol obvinenie XXXXX , XXXXX, XXXXX a XXXXX za  spolupáchateľstvo pokračovacieho prečinu krádeže podľa § 20, § 212 ods. 2 písm. a/ Tr. zák. , čiastočne dokonaného a čiastočne v štádiu pokusu podľa § 14 ods. 1 Tr. zák. a spolupáchateľstvo pokračovacieho prečinu porušovania domovej slobody podľa § 20, § 194 ods. 1 Tr. zák..

	Poverený príslušník Obvodného oddelenia PZ  XXXXX po zabezpečení dostupných dôkazov uznesením č. XXXXX zo dňa 26.05.2011 podľa § 228 ods. 2 písm. a/ Tr. por. trestné stíhanie 1/ obv. XXXXX, 2/ obv. XXXXX, 3/ obv. XXXXX a 4/ obv. XXXXX prerušil z dôvodu, že pre neprítomnosť obvinených nebolo možné vec náležite objasniť. Zároveň predložil spis prokurátorovi s podnetom na odovzdanie trestného konania do Českej republiky, ktorej občanmi obvinení boli, a na ktorej území sa aj trvalo zdržiavali. 

	Na základe žiadosti Okresnej prokuratúry Považská Bystrica adresovanej Okresnému štátnemu zastupiteľstvu v Karvinej, Česká republika rozhodlo Najvyššie štátne zastupiteľstvo Českej republiky o prevzatí trestného konania vedeného voči XXXXX, XXXXX, XXXXX a XXXXX  za spolupáchateľstvo pokračovacieho prečinu krádeže podľa § 20, § 212 ods. 2 písm. a/ Tr. zák., čiastočne dokonaného a čiastočne v štádiu pokusu podľa § 14 ods. 1 Tr. zák. a spolupáchateľstvo pokračovacieho prečinu porušovania domovej slobody podľa § 20, § 194 ods. 1 Tr. zák..

	Po odovzdaní trestného konania občanov Českej republiky 1/ obv. XXXXX, 2/ obv. XXXXX, 3/ obv. XXXXX a 4/ obv. XXXXX policajný orgán Policie Českej republiky, Krajského riaditeľstva polície, Moravskoslezského kraja, Územného odboru XXXXX, Česká republika pod sp. zn. XXXXX vydal dňa 16.02.2012 uznesenie, ktorým odložil vec podozrenia z  pokračovacieho prečinu krádeže spáchaného spolupáchateľstvom, čiastočne v štádiu pokusu podľa § 21 k § 23 k § 205 ods. 1 písm. b/, § 23 k § 205 ods. 1 písm. a/, b/ 1 Tr. zák. účinného v Českej republike a prečinu porušovania domovej slobody v spolupáchateľstve podľa § 23 k § 178 ods. 1, 2 Tr. zák. účinného v Českej republike, pretože trestné stíhanie je neúčelné, lebo trest, ku ktorému môže trestné stíhanie viesť, je celkom bez významu vedľa trestu, ktorý pre iný trestný čin bol podozrivým už uložený alebo ktorý ich podľa očakávania postihne.  Uvedené uznesenie nadobudlo právoplatnosť dňa 24.02.2012. 

Z dôvodu potreby meritórneho rozhodnutia v predmetnej trestnej veci aj na území Slovenskej republiky, námestník okresnej prokurátorky v Považskej Bystrici uznesením sp. zn. Pv 1266/2010 zo dňa 28.09.2012 podľa § 228 ods. 5 Tr. por. rozhodol o pokračovaní v trestnom stíhaní obvinených.  
	
	Podľa § 215 ods. 2 písm. b/ Tr. por. prokurátor môže zastaviť trestné stíhanie, ak o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

	Z týchto dôvodov som rozhodol tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú môžu obvinení a poškodení  podať do 3 dní od oznámenia uznesenia prostredníctvom Okresnej prokuratúry  Pov. Bystrica na Krajskú prokuratúru Trenčín. Sťažnosť má odkladný účinok (§ 215 ods. 6 Tr. por.).

Mgr. Peter Horváth
prokurátor